
26.
Par rezerves zemes fondā ieskaitīto zemes vienību ar kadastra apzīmējumu 7413 001 0603 un kadastra apzīmējumu 74130010616, Lielvārde, Ogres nov., ierakstīšanu zemesgrāmatā uz Ogres novada pašvaldības vārda

Saskaņā ar Zemes pārvaldības likuma 17. panta pirmo daļu rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda, savukārt šī panta sestajā daļā noteikts, ka šā panta pirmajā daļā minētie zemes gabali, par kuriem minētā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība. Līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai.
Kārtība, kādā izvērtējama valstij un vietējām pašvaldībām pēc zemes reformas pabeigšanas piederošā un piekrītošā zeme, tai skaitā rezerves zemes fondā ieskaitītā zeme, noteikta Ministru kabineta 2016. gada 29. marta noteikumos Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr. 190).
Noteikumos Nr. 190 noteiktā kārtība attiecināma tikai uz laika periodu – divi gadi pēc zemes reformas pabeigšanas. 
Rezerves zemes fondā ieskaitīto un īpašuma tiesību atjaunošanai neizmantoto zemes vienību Lielvārdes novada sarakstā (https://www.vzd.gov.lv/lv/2015-gada-9-septembra-rikojums) Latvijas Republikas Finanšu ministrija (turpmāk – Finanšu ministrija) bija veikusi atzīmes pie zemes vienības ar kadastra apzīmējumu 7413 001 0603 (platība 0,1272 ha), adrese: Miera iela 2B, Lielvārde, Ogres nov. (turpmāk – Zemes vienība 1) un zemes vienības ar kadastra apzīmējumu 7413 001 0616 (platība 0,1795 ha), adrese: Zvaigžņu iela 19, Lielvārde, Ogres nov. (turpmāk - Zemes vienība 2).
Ogres novada pašvaldībā (turpmāk – Pašvaldība) 2026. gada 27. jūnijā saņemta Finanšu ministrijas 2026. gada 26. jūnija vēstule Nr. 10.1-7/12-38/1775 “Par rezerves zemes fondā ieskaitītajām zemes vienībām Lielvārdē, Ogres novadā” (reģistrēta Pašvaldībā 2026. gada 27. jūnijā ar Nr. 2-4.1/3419), kurā Finanšu ministrija atsauc izdarītās atzīmes rezerves zemes fondā ieskaitīto un īpašuma tiesību atjaunošanai neizmantoto zemes vienību izvērtēšanas zemes sarakstā attiecībā uz Zemes vienību 1 un Zemes  vienību 2, informējot, ka minētās zemes vienības nav nepieciešamas Finanšu ministrijai valsts pārvaldes funkciju veikšanai. 
Saskaņā ar ierakstiem Valsts zemes dienesta Nekustamā īpašuma valsts kadastra informācijas datos Zemes vienībai 1 un Zemes vienībai 2 noteiktais lietošanas veids ir individuālo dzīvojamo māju apbūve (kods 0601). 
Ņemot vērā minēto, un, lai sakārtotu Ogres novada administratīvajā teritorijā esošo rezerves zemes fondā ieskaitīto zemes vienību īpašuma tiesības nepieciešams pieņemt lēmumu par Zemes vienības 1 un Zemes  vienības 2 piekritību Pašvaldībai.
Līdz ar to, ievērojot Zemes pārvaldības likuma 17. panta sestajā daļā noteikto, Pašvaldībai jāpieņem lēmums par Zemes vienības 1 un Zemes  vienības 2 īpašuma tiesību nostiprināšanu zemesgrāmatā uz Pašvaldības vārda.
Pamatojoties uz Pašvaldību likuma 10. panta pirmās daļas 21. punktu, Zemes pārvaldības likuma 13. panta trešo daļu, 17. panta sesto daļu, 

balsojot: ar 19 balsīm "Par" (Andris Krauja, Artūrs Mangulis, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Noteikt, ka Ogres novada pašvaldībai ir piekritīga un uz Ogres novada pašvaldības vārda zemesgrāmatā ierakstāma zemes vienība ar kadastra apzīmējumu 7413 001 0603, adrese: Miera iela 2B, Lielvārde, Ogres nov., platība 0,1272 ha, saskaņā ar 1. pielikumu. 
2. Noteikt, ka Ogres novada pašvaldībai ir piekritīga un uz Ogres novada  pašvaldības vārda zemesgrāmatā ierakstāma zemes vienība ar kadastra apzīmējumu 7413 001 0616, adrese: Zvaigžņu iela 19, Lielvārde, Ogres nov., platība 0,1795 ha, saskaņā ar 2. pielikumu.
3. Uzdot Ogres novada pašvaldības Centrālās administrācijas Nekustamo īpašumu pārvaldes nodaļai viena mēneša laikā pēc šī lēmuma spēkā stāšanās veikt datu aktualizāciju Valsts zemes dienesta Nekustamā īpašuma valsts kadastra informācijas sistēmā par šī lēmuma 1. punktā minēto zemes vienību piekritību Ogres novada pašvaldībai.
4. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

